Լեյլի Խաչատրյան

Լեյլի Խաչատրյան (), հայ դերասան, ՀՀ ժողովրդական արտիստ (2003 թվական)։

Կոմպոզիտոր Արամ Խաչատրյանի եղբոր դուստրն է։ Առաջին ամուսինը եղել է նկարիչ Ռաֆայել Բաբայանը։

Կենսագրություն 
Լեյլի Խաչատրյանը ծնվել է 1930 թվականի մայիսի 2-ին, Ռուսաստանի Կրասնոդարի մարզում։ Երաժշտական կրթություն ստանալուց հետո ուսումը շարունակել է Մոսկվայի Վախթանգովի թատրոնին կից ուսումնարանում։ Սովորել է նաև Երևանի գեղարվեստա-թատերական ինստիտուտում` Վաղարշ Վաղարշյանի արվեստանոցում։

Կյանքի վերջին տարիներին Լեյլի Խաչատրյանը հրատարակել է իր դիտումների ու ապրումների մասին պատմող գիրք։

Դերեր 
Խաղում է Երևանի Ստանիսլավսկու անվան ռուսական դրամատիկական թատրոնում։ Նրա հերոսուհիները չեն կորցնում հումորի զգացումը, հոգու քնքշությունը, լիրիզմը, կյանքի ընկալման գեղեցկությունը, որը բնորոշ է նրան նաև որպես անձնավորության։
 Բարտարա` «Հեքիաթ սիրո մասին»
 Փեփրոն՝ «Արտասահմանցի փեսացուն»
 Աֆրոդիտե՝ «Հերակլեսի 13-րդ սխրանքը»
 Լիդիա Վասիլևնա՝ «Հնաոճ կատակերգություն»
 Գոլդա՝ «Հիշատակման աղոթքը»

Պարգևներ, մրցանակներ 
 ՀՀ ժողովրդական արտիստ, 2003
 Առաջինն է արժանացել ՀԹԳՄ «Արտավազդ» ամենամյա թատերական մրցանակին՝ թատերական արվեստում ունեցած մեծ ավանդի համար, 2000
 Մովսես Խորենացու մեդալ
 «Պատվո նշան» շքանշան, 1976

Ծանոթագրություններ

Գրականություն 
 Հայուհիներ. հանրագիտարան 2 հատորով. Եր.: Ամարաս, 2011, Հ II/ էջ 92 ISBN 978-99930-1-133-0

Հայ դերասաններ
ՀՀ ժողովրդական արտիստներ
Երևանի պետական գեղարվեստաթատերական ինստիտուտի շրջանավարտներ
Մովսես Խորենացու մեդալակիրներ
Խորհրդային դերասանուհիներ